Selfone gesteel | Netwerk24
'n Bekende klerewinkel in Hill­straat het verlede week onder diefstal deurgeloop.
Volgens die Malmesbury-polisie­woordvoerder, kapt. Marko Heyden­rych, is daar tussen 17:45 op 13 Fe­bruarie en 07:10 op 14 Februarie by die Ackermans in die dorp inge­breek en 'n klomp selfone gesteel. Die verdagtes het die winkel se voordeur oopgedwing om toegang te kry. Die presiese hoeveelheid selfone wat gesteel is, is nog nie bekend nie. Geen verdagtes is tot dusver in hegtenis geneem nie. 'n Klag van huisbraak by 'n sakeonderneming word ondersoek.